เซี่ยงไฮ้คอมโพสิตปิดบวก 13.86 จุด สอดคล้องตลาดภูมิภาค
เซี่ยงไฮ้คอมโพสิตปิดบวก 13.86 จุด สอดคล้องตลาดภูมิภาค
13 มิ.ย. 2560

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้ปรับตัวสูงขึ้น โดยดัชนีเซี่ยงไฮ้คอมโพสิตบวก 13.86 จุด หรือ 0.44% ปิดที่ 3,153.74 จุด  เนื่องจากนักลงทุนคลายความกังวลเกี่ยวกับหุ้นกลุ่มเทคโนโลยีที่ร่วงลงไปก่อนหน้านี้
สถาบันสังคมศาสตร์ของจีน (CASS) เปิดเผยว่า ตลาดอสังหาริมทรัพย์ของจีนที่เคยคึกคักในช่วงก่อนหน้านี้ เริ่มชะลอตัวลง หลังจากราคาบ้านในเมืองขนาดใหญ่ ซึ่งรวมถึงกรุงปักกิ่ง ปรับตัวลดลงในเดือนพ.ค. หลังจากรัฐบาลประกาศใช้นโยบายกำกับดูแลอย่างเข้มงวด
ทั้งนี้ ราคาบ้านในเมืองต่างๆที่ได้รับการสุ่มสำรวจนั้น มีอัตราการขยายตัวโดยเฉลี่ย 1.11% ในเดือนพ.ค. ลดลงจากเดือนเม.ย.ที่มีการขยายตัว 1.2%